open-index/open-wikipedia-markdown huggingface dataset:
D.J. Watkins-Pitchford

**Denys James Watkins-Pitchford** (født 25. juli 1905 i Lamport i Northamptonshire, død 8. september 1990) var en britisk barnebokforfatter, illustrator og naturverner. Han er best kjent for *The Little Grey Men* (1942) som han mottok Carnegie Medal in Literature for i . Han arbeidet som illustratør under sitt eget navn, og brukte kunstnernavnet **BB** som forfatter. 

## Liv
Han var prestesønn, og fikk dels hjemmeundervisning i oppveksten, fordi det ble antatt at han var sykelig. Oppveksten var prget av kjærlighet til natur og friluftsliv, et studieopphold i Paris og utdanning ved Royal College of Art i London. I 1930 begynte han som kunstlærer og begynte samtidig en karriere som illustratør. Hans første bok var antologien *The Sportsman's Bedside Book* (1937).

Han giftet seg i 1939 med Cecily. Paret fikk to barn, men sønnen Robin døde sju år gammel. Han ble enkemann i 1974, var syk de siste årene av livet, og døde på sykehuset. 

Kort tid før sin død ble han utnevnt til Member of the Order of the British Empire.

## Bøker
*[[The Little Grey Men]]* (1942) handler om fire smånisser, muligens de siste av sitt slag i Storbritannia, som kjemper for å overleve i naturen gjennom tre årstider. Oppfølgeren *Down the Bright Stream* utkom i 1948. Den første av bøkene ble produsert av Anglia som tegnefilmserie i 1975 med tittelen *Baldmoney, Sneezewort, Dodder and Cloudberry* – etter de fire nissenes navn. *The Forest of Boland Light Railway* (1950) skildrer et lignende smånissemiljø.

Bøkene hans er ikke oversatt til norsk.

En forening til hans minne ble etablert i 1999, med datteren Angela som ærespresident.

## Referanser
Royal Scandinavia

**Royal Scandinavia A/S** er et dansk kunstindustrielt konsern som eier selskapene Georg Jensen A/S og Royal Copenhagen A/S. Produktene består i dag av porselen fra Royal Copenhagen samt sølvtøy fra Georg Jensen.

Tidligere omfattet produktene også kunstglass fra Orrefors, Kosta Boda og Venini, funksjonelt glass fra Holmegaard Glasværk samt stentøy, stålbestikk og glass fra Boda-Nova Höganäs. Disse varemerkene ble etter kapitalfondet Axcels kjøp av aksjemajoriteten i Royal Scandinavia i 2000 solgt i de etterfølgende år.

Holmegaard Glasværk og Illums Bolighus ble begge solgt til ledelsene i de to selskapene, mens aksjemajoriteten i Orrefors Kosta Boda ble solgt til svenske New Wave Group.

## Eksterne lenker
*
Beatrix Potter to Harry Potter

**''Beatrix Potter to Harry Potter**, portraits of children's writers'' var en maleri- og fotografiutstilling på det britiske National Portrait Gallery fra mai til august 2002, ledsaget av en bok med de samme portrettene.

Utstillingen ble presentert som «en markering av barnelitteraturen gjennom et århundre», og omfattet et utvalg av 57 britiske barnebokforfattere fra 1900-tallet – omtalt som «folkekjære forfattere og bokillustratører som har skapt noen av våre mest tidløse barnebokfigurer», valgt ut av kuratorene Michèle Brown og Gyles Brandreth. Boken, som er skrevet av Julia Eccleshare, presenterer de utvalgte forfatterne med et ønske om å gi innsyn i forfatternes inspirasjonskilder.

## De avbildede, i samme rekkefølge som i boken

## Referanser
Georg Jensen (selskap)

**Georg Jensen ⅍**, opprinnelig **Georg Jensens Sølvsmedie ⅍**, er en dansk sølvsmie og sølvvarefabrikk, stiftet 19. april 1904 av sølvsmeden Georg Jensen (1866–1935). I 1972 ble Georg Jensen A/S kjøpt av Royal Copenhagen, som fra 1987 ble et datterselskap under konsernet Royal Scandinavia. Det er en av Danmarks mest suksessrike designvirksomheter med en stor eksport til utlandet og flere butikker verden over.

## Sølvsmien grunnlegges
Som 14-åring kom Georg Jensen i guldsmedlære og etter endt læretid besøkte han Kunstakademiet, hvorfra han fikk avgang som billedhugger; deretter tok han i flere år på studiereise til utlandet. Han arbeidet en tid med keramikk sammen med den senere kunstneriske direktør for Den kongelige Porcelainsfabrik Christian Joachim og startet i 1904 sin egen sølvsmie i et lite lokale over en port i Bredgade i København.

Allerede fra begynnelsen gjorde Georg Jensens arbeider lykke og ble erhvervet av en rekke museer, og de vant hurtig stor utbredelse. I 1912 flyttet virksomheten til Knippelsbrogade og samme år ble den første butikk åpnet i Bredgade i København.

I 1916 ble aksjeselskapet Georg Jensen & Wendel stiftet. I 1919 flyttet det til Ragnagade, hvor en stor moderne fabrikkeiendom var oppført i nybarokk ved arkitekt Gotfred Tvede. I 1924 trådte Georg Jensen tilbake som administrerende direktør, men fortsatte i 1926 som kunstnerisk leder inntil sin død i 1935.

Etter besettelsen flyttet Georg Jensens Sølvsmedie til et nytt fabrikkanlegg i Gladsaxe, tegnet av arkitekt Oscar Gundlach-Pedersen, som også tegnet flere filialer i utlandet samt sølvtøy.

## Samarbeide med kunstnere
Georg Jensen har hatt samarbeide med en rekke kunstnere, hvorav en del har vært fast knyttet til virksomheten. Av disse kan nevnes Georg Jensens sønn, sølvsmeden Jørgen Jensen og maleren Johan Rohde, med hvem samarbeidet begynte allerede i 1906 og varte til Rohdes død i 1935. Av andre kan nevnes tegneren Harald Nielsen, Sigvard Bernadotte, som var fast knyttet til virksomheten siden 1930, billedhuggeren Arne Malinowski, billedhuggeren Henning Koppel og billedhuggeren Gundorph Albertus, som ble underdirektør i virksomheten og leder av verkstedene.

Andre designere som har arbeidet for Georg Jensen er Nanna Ditzel, Inger Hanmann, Grethe Meyer, Jens H. Quistgaard og Erik Bagger og i nyere tid Bo Bonfils og Isabell Kristensen.

## Eksport og butikker i utlandet
Allerede i 1908 begynte salget i Tyskland. Kort før første verdenskrig i 1914 begynte det i Sverige og i 1919 ble det første Georg Jensen-utsalg i utlandet opprettet, nemlig forretningen i Paris; i 1922 ble forretningen i London opprettet; i 1923 i New York og samme år i Barcelona. Senere er det opprettet Georg Jensen-utsalg i Brussel, Genève, Buenos Aires og Stockholm, men dessuten finnes det forhandlere av Georg Jensen-sølvet i en lang rekke land og størstedelen av firmaets produksjon eksporteres.

## Referanser


## Kilder
* *[http://www.rosekamp.dk/Krak_forretn/start.html Danmarks ældste forretninger 1100-1911, Kraks Forlag 1950]*
Spink & Son

**Spink & Son** er et britisk firma, grunnlagt i 1657 av John Spink i London. Firmaet er kjent som produsent av ordenstegn og medaljer. Det har også drevet med gullsmedvirksomhet, mynthandel, antikvitets- og kunstforretning og forlagsvirksomhet.

Firmaet har produsert utmerkelsestegn for Storbritannia, så vel som for samveldeland. Under andre verdenskrig framstilte firmaet ordenstegn og medaljer for de nederlandske, norske og polske regjeringer i eksil. Krigskorset, St. Olavsmedaljen med ekegren og Krigsmedaljen er blant norske utmerkelser som har vært produsert hos Spink & Son.

## Referanser


## Eksterne lenker
* Spink & Son
Brynhild Strøm

**Brynhild Strøm**  (født 27. januar 1903 i Bodin, død 17. mai 1942 i Oslo) var en norsk motstandskvinne. Hun var sentral innen Peder Furubotns og Norges Kommunistiske Partis kurerapparat.

Hun hadde fylkesskole og et opphold i England bak seg, og arbeidet som kontordame da hun ble involvert i motstandsarbeidet. Hun var engasjert i arbeidet med den illegale avisen *[[Norsk Ungdom (illegal avis)|Norsk Ungdom]]*, som ble laget av NKP i Bergen.

Strøm ble tatt av Gestapo i mai 1942, og ble av tyskerne betraktet som en sentral person innen motstandsbevegelsen. De satte alt inn på å få opplysninger ut av henne, uten å lykkes. Da hun døde utpå kvelden 17. mai 1942 var hun regelrett slått i hjel av Gestapo-torturistene på Victoria terrasse. Seks mann hadde vekslet på å slå med knyttnever og batonger.  

## Referanser
Fiskars (selskap)

**Fiskars Oyj Abp** er et finsk industrikonglomerat, grunnlagt i 1649 som et jernverk i Fiskars i Pojo i den nåværende Raseborg kommune.

Fiskars er børsnotert på NASDAQ OMX Helsinki.

Selskapet er en stor produsent av bl.a. sakser og hageredskaper, og er også kjent for båten Buster.

## Referanser


## Eksterne lenker
*
Jose Bonaparte

**José Fernando Bonaparte** (født 14. juni 1928 i Rosario i Argentina, død 18. februar 2020) var en argentinsk paleontolog som fant og navnga mange sydamerikanske dinosaurer.

## Familier Bonaparte navnga
* Abelisauridae (sammen med Fernando E. Novas 1985)
* Neoceratosauria (1990-1991)
* Noasauridae (sammen med J.E. Powell 1980)

## Arter Bonaparte navnga
* *[[Abelisaurus comahuensis|Abelisaurus]]* (sammen med Fernando E. Novas 1985)
* *[[Agustinia ligabuei|Agustinia]]* (1998)
* *Alvarezsaurus* (1991)
* *[[Amargasaurus cazaui|Amargasaurus]]* (sammen med Salgado 1991)
* ''Andesaurus delgadoi'' (sammen med Calvo 1991)
* ''Argentinosaurus huinculensis'' (sammen med Rodolfo Coria 1993)
* *[[Carnotaurus sastrei]]* (1985)
* *[[Coloradisaurus brevis]]* (1978)
* *[[Dinheirosaurus lourinhanensis]]* (sammen med Mateus 1999)
* *[[Guaibasaurus candelariensis]]* (sammen med Ferigolo og Ribeiro 1998)
* *[[Lapparentosaurus madagascariensis]]* (1986)
* *[[Lessemsaurus sauropoides]]* (1999)
* *[[Ligabueino andesi]]* (1996)
* *Mussaurus* (sammen med M. Vince 1979)
* *[[Noasaurus leali]]* (sammen med J.E. Powell 1980)
* *[[Patagosaurus fariasi]]* (1979)
* *[[Piatnitzkysaurus floresi]]* (1979)
* ''Rayosaurus agrionensis'' (1996)
* ''Riojasaurus incertus'' (1969)
* ornithosuchiden *[[Riojasuchus tenuisceps]]* (1969)
* ''Saltasaurus loricatus'' (sammen med J.E. Powell 1980)
* *[[Tendaguria tanzaniensis]]* (sammen med Heinrich og Wild 2000)
* *[[Velocisaurus unicus]]* (1991)
* ornithosuchiden ''Venaticosuchus rusconii'' (1971)
* *[[Volkheimeria chubutensis]]* (1979)

## Referanser


## Eksterne lenker
* http://www.enchantedlearning.com/subjects/dinosaurs/glossary/Paleontologists.shtml#
* https://web.archive.org/web/20050826085330/http://www.dinodata.net/Dd/Namelist/PAL/Bonaparte.htm
Cesare Ripa

**Cesare Ripa** (født ca. 1555 i Perugia, død 1622 i Roma) var en italiensk forfatter og kunstteoretiker, som arbeidet som kokk og hovmester for kardinal Antonmaria Salviati. 

Ripa utga i 1593 *Iconologia* (egentlig *Iconologia overo Descrittione Dell'imagini Universali cavate dall'Antichità et da altri luoghi*), som ble en innflytelsesrik bok mht senere praksis innen billedkunsten. I *Iconologia* presenterer Ripa mange allegorier over dyder, laster, kunstarter, vitenskaper og lidenskaper. Begrepene er organisert alfabetisk, og for hvert begrep er det gitt råd om hvordan begrepet kan visualiseres, med argumenter, henvisninger til klassisk litteratur og ofte med illustrasjoner. Boka kom i ny utgave i 1603, med i alt 684 begrep forklart, og med 151 tresnittillustrasjoner. 

Boka ble oversatt til flere europeiske språk. Kunstnere som Pietro da Cortona, Johannes Vermeer, Joost van den Vondel og mange andre var sterkt preget av Ripas anbefalinger. Den skotske arkitekten George Richardson laget sin egen versjon i *Iconology; or a Collection of Emblematical Figures; containing four hundred and twenty-four remarkable subjects, moral and instructive; in which are displayed the beauty of Virtue and deformity of Vice* (1779).

## Referanser


## Eksterne lenker
* 
* ''Iconologia'' hos Google Books
José Miguez Bonino

**José Míguez Bonino** (født 5. mars 1924 i Santa Fe i Argentina, død 1. juli 2012 i Buenos Aires,) var en argentinsk teolog.

Bonino, som studerte i Buenos Aires og USA, var pastor innen metodistkirken. Han var professor i systematisk teologi i Buenos Aires og en kjent representant for frigjøringsteologi. Han deltok som observatør under Annet Vatikankonsil som representant for metodistene. 

## Utvalgte verker
* *¿Qué significa ser iglesia de Cristo aquí, hoy?* (1966). Methopress.
* *Concilio abierto: una interpretación protestante del Concilio Vaticano II* (1967). Editorial La Aurora.
* *Integración humana y unidad Cristana* (1969). Seminario Evangélico de Puerto Rico.
* *Crítica a la violencia en América Latina* (1971). Junta Latino Americana de Iglesia y Sociedad,.
* *Ama y haz lo que quieras: hacia una ética del hombre nuevo* (1972). Editorial Escatón.
* *Espacio para ser hombres: una interpretación de la Biblia para nuestro mundo* (1975). Tierra Nueva.
* *Jesús : ni vencido ni monarca celestial* (1977). Tierra Nueva.
* *La fe en busca de eficacia: una interpretación de la reflexión teológica latinoamericana de liberación* (1977). Ediciones Sígueme.
* *Conflicto y unidad en la iglesia* (1992). Sebila.
* *Poder del evangelio y poder político: la participación de los evangélicos en la vida política en América Latina* (1994). Kairós Ediciones.
* *Rostros del protestantismo Latinoamericano* (1995). William B. Eerdmans.

## Referanser
Civil Aviation Authority

**Civil Aviation Authority** (**CAA**) er Storbritannias sivile luftfartsmyndighet, organisert som et særlovselskap av det britiske parlamentet i 1972. Organisasjonen er i sin helhet finansiert gjennom avgifter på de regulerte virksomheter.

CAA har sitt hovedkontor i Holborn i London, og et avdelingkontor på Gatwick lufthavn i West Sussex.

Lufttrafikktjenesten ble skilt ut fra CAA i 1992 som selskapet NATS.

## Se også
* Military Aviation Authority

## Referanser


## Eksterne lenker
*
NATS

**NATS** (opprinnelig et akronym for **National Air Traffic Services**) er et selskap som tilbyr lufttrafikktjeneste til Storbritannias flyveinformasjonsregioner og lufthavner i Storbritannia og Gibraltar.

Selskapet ble stiftet i april 1996 da det ble skilt ut fra Civil Aviation Authority. Det eies av staten og en gruppe private luftfartsselskaper.

## Referanser


## Eksterne lenker
*
Marlene A. Eilers Koenig

**Marlene A. Eilers Koenig** (tidligere **Marlene A. Eilers**) (født 1954) er en amerikansk forfatter, forskningsbibliotekar og ekspert på europeiske kongefamiliers genealogi. Hun har skrevet flere bøker om europeiske kongehus, og er ekspert på Dronning Victoria I av Storbritannias familie og etterkommere.

Hun har mastergrad i bibliotekvitenskap og arbeidet i over 20 år som nyhetsbibliotekar og faktasjekker (researcher) for Associated Press, CNN, National Public Radio og The Daily Telegraph.

Per 2018 bor hun i Virginia, USA, og hun skriver på sine egne blogger som alle er engelskspråklige: *Royal Musings* fra 2008, *RBN – Royal Book News* fra 2010 og *Women's March on Washington* fra 2017.

## Utmerkelser
*  *Medalia Regală pentru Loialitate* (Kongelig medalje for lojalitet), fra den rumenske kongelige familie (2021)

## Utvalgt bibliografi
* *Queen Victoria's Descendants*, New York, Atlantic International Publishing/Genealogical Publishing Company, 1987, ISBN 91-630-5964-9, 2. utgave Rosvall Royal Books (Falköping), 1997, ISBN 9163059649
* *A Romanov Diary: The Autobiography of H.I.& R.H. Grand Duchess George* (med G. Nicholas Tantzos, red.), New York, Atlantic International Publishing, 1988, ISBN 0938311093
* *Queen Victoria's Descendants. A Companion Volume*, Falköping, Rosvall Royal Books, 2004, ISBN 9197397881
* *The Gleichens: the unknown royal cousins*, 2012
* *A Bride for Boris*, 2013

## Referanser


## Eksterne lenker
* 
*
The Strength / The Sound / The Songs

***The Strength / The Sound / The Songs*** er et debutalbum fra den danske heavy metal-gruppa Volbeat som ble utgitt i 2005.

## Sporliste
# «Caroline Leaving» (Michael Poulsen, Jon Larsen, Anders Kjølholm & Franz Gottschalk)
# «Another Day, Another Way» (Poulsen, Larsen, Kjølholm & Gottschalk)
# «Something Else Or» (Poulsen, Larsen, Kjølholm & Gottschalk)
# «Rebel Monster» (Poulsen, Larsen, Kjølholm & Gottschalk)
# «Pool of Booze, Booze, Booza» (Poulsen, Larsen, Kjølholm & Gottschalk)
# «Always, Wu» (Poulsen, Larsen, Kjølholm & Gottschalk)
# «Say Your Number» (Poulsen, Larsen, Kjølholm & Gottschalk)
# «Soulweeper» (Poulsen, Larsen, Kjølholm & Gottschalk)
# «Fire Song» (Poulsen, Larsen, Kjølholm & Gottschalk)
# «Danny & Lucy» (Poulsen, Larsen, Kjølholm & Gottschalk)
# «Caroline #1» (Poulsen, Larsen, Kjølholm & Gottschalk)
# «Alienized» (Poulsen, Larsen, Kjølholm & Gottschalk)
# «I Only Wanna Be With You» (Mike Hawker & Ivor Raymonde)
# «Everything´s Still Fine» (Poulsen, Larsen, Kjølholm & Gottschalk)
# «Healing Subconsciously» (Poulsen, Larsen, Kjølholm & Gottschalk)

## Medvirkende
*Michael Poulsen – vokal, gitar
*Anders Kjølholm – bassgitar
*Jon Larsen – trommer
*Franz «Hellboss» Gottschalk – gitar

## Eksterne lenker
*
Westerheversand fyr

**Westerhefersand fyr** (tysk: Leuchtturm Westerheversand) er en fyrlykt i Westehever kommune på halvøya Eiderstedt, Kreis Nordfriesland i den tyske delstaten Schleswig-Holstein. Fyrlykten ble oppført 1906-1907 og har vært i drift siden 1908. Fyret er oppført på en kunstig høyde, på tysk kalt *warft*, på dansk *wærft* og på frisisk *terp*. Mellom fundamentet og sokkelen finnes et kammer i stålbetong som tidligere ble brukt som vannforråd for fyrvokteren og hans familie. Fyrets optikk er bygget på Fresnel-linser.

## Referanser


## Eksterne lenker
* 
* Leuchtturm Westerheversand, internettsiden til ''Wasser- und Schifffahrtsamt Tönning'' <small>(tysk)</small>
Morten Aspeli

**Morten Aspeli** (født 2. mai 1962 i Hamar) er en norsk lokalpolitiker som var ordfører i Hamar kommune fra 2011 til 2015. Han representerte da Arbeiderpartiet. Han hadde før det sittet i kommunestyret sia 2003 og i formannskapet sia 2005. I det sivile har han arbeidet i skatteetaten, blant annet som ligningssjef i Våler kommune.

I april 2017 kunngjorde han at han ikke ville stille til kommunestyrevalget i 2019 for Ap. I juni 2018 meldte Aspeli seg ut av Arbeiderpartiet. Han grunnga utmeldelsen med vedvarende trakassering fra partimedlemmer i lokallaget etter uenighet om hvor det nye jernbanesporet skal gå. 

I mars 2019 ble det klart at Aspeli ville stille på lista til By- og bygdelista foran kommunevalget samme år. Han blei innvalgt som én av 14 representanter fra lista. 

## Personlig
Aspeli er nevøen til Odd Aspeli, som var ordfører i Vang og Hamar fra 1987 til 1999.

## Referanser


## Kilder
* Biografiske opplysninger hos Kommunal Rapport; besøkt 6. april 2013. 
* Intervju i magasinet *Magiske øyeblikk* nr 6, 2012.

## Eksterne lenker
*
Espen André Kristiansen

**Espen André Kristiansen** (født 2. august 1986 på Rena) er en norsk lokalpolitiker (Ap) som var ordfører i Åmot kommune fra 2011 til 2015. Han var på det tidspunktet Norges yngste ordfører.

Han hadde før det sittet i kommunestyret siden 2007. Han har utdannelse i medier, informasjon og samfunnskontakt (bachelor fra Høgskolen i Hedmark) og i organisasjon og ledelse (bachelor fra Høgskolen på Lillehammer). Kristiansen var ordfører i Åmot frem til kommunestyre- og fylkestingsvalget 2015, da Ole Gustav Narud fra Senterparti overtok som ordfører. I perioden 2019–2023 er Kristiansen varaordfører i Åmot kommune.

Espen André Kristiansen er dattersønn av Bjarne Holen, som var rådmann i Åmot og ordfører i Stor-Elvdal på 1960-tallet.

## Referanser
Federal Maritime Commission

**Federal Maritime Commission** (**FMC**) er et amerikansk føderalt forvaltningsorgan som har ansvar for å regulere sjøtransport i USAs utenrikshandel, herunder visse bransjer innen shipping og spedisjon, havneoperatører og cruiseindustrien.

FMC ble opprettet 12. august 1961.

## Eksterne lenker
*
Hoi Ying Karen Kwok

**Hoi Ying Karen Kwok** (født 22. september 1986) er en hongkongkinesisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

## Karriere
Kwok deltok ved Verdenscupen i boccia 2003, der hun kom på 17.-plass individuelt. I lagkonkurransen der kom Hongkong på 9.-plass. Ved Paralympiske sommerleker 2004 i Athen gikk hun ikke videre fra gruppespillet, der hun vant én og tapte to kamper. Hun endte med det på 22.-plass. I lagkonkurransen kom Hongkong på tredjeplass i sin gruppe i gruppespillet, og gikk med det ikke videre til sluttspillet, men endte på 6.-plass. 

I 2008 ble hun paralympisk mester individuelt. Ved Paralympiske sommerleker 2008 i Beijing vant hun alle tre kampene i gruppespillet, og spilte seg fram til finalen. I finalen slo hun britiske Nigel Murray 5-3, og vant med det turneringen. Hongkong tapte kvartfinalen i lagkonkurransen, med 4-8 mot Spania, og endte med det på 5.-plass.

Ved Asia- og sørstillehavsmesterskapet i boccia 2009 nådde hun finalen, der hun møtte japanske Takayuki Hirose. Kwok tapte imidlertid finalen 1-4, og fikk med det sølv i dette mesterskapet. I lagkonkurransen ble Hongkong slått ut av Kina i kvartfinalen, og kom på 7.-plass. Året etter deltok hun ved VM i boccia 2010 i Lisboa. I gruppespillet det vant hun alle sine tre kamper, og gikk videre til sluttspillet. Der vant hun 16.-delsfinalen, men tapte deretter 8.-delsfinalen mot canadiske Adam Dukovich. Hun kom dermed på 10.-plass individuelt i klassen BC2. I lagkonkurransen tapte Hongkong for Irland i kvartfinalen, og endte på 6.-plass. Semme år kom hun også på 10.-plass ved Para-asialekene 2010 i Guangzhou i Kina. 

Hun deltok ved Verdenscupen i boccia 2011 i Belfast. Individuelt kom hun på 8.-plass, etter at hun vant to av sine tre kamper i gruppespillet, og slo ut først Robert Mezik, deretter Fiona Lyons, men ble slått ut av brasilianske Maciel Sousa Santos i kvartfinalen. Hongkong gikk ikke videre til sluttspillet i lagkonkurransen, og endte på 14.-plass. 

Ved Paralympiske sommerleker 2012 deltok hun både individuelt og i lagkonkurransen. Hun ble slått ut av kinesiske Kai Zhong i 16.-delsfinalen, og i lagkonkurransen ble Hongkong slått ut av Storbritannia i kvartfinalen, med tap 3-11.

## Referanser


## Eksterne lenker
* Profil hos IPC
* Profil hos London2012.com
FMC

* FMC Corporation
* FMC Technologies
* Ford Motor Company
* Federal Maritime Commission
* Federal Magistrates Court
Møte på valmueåsen

***Møte på Valmueåsen*** (japansk originaltittel コクリコ坂から, *Kokuriko-zaka kara*, internasjonal engelsk tittel *From Up on Poppy Hill*) er en japansk tegnefilm fra 2011 produsert av Studio Ghibli.

Filmen ble regissert av Goro Miyazaki. Manus ble skrevet av faren Hayao Miyazaki og Keiko Niwa. Filmen handler om forelskelsen mellom en jente og gutt som møter hverandre på videregående skole i Yokohama i 1963. Handlinga bygger på en manga-tegneserie som opprinnelig kom i to album i 1980. *Møte på Valmueåsen* hadde kinopremiere i Norge 23. november 2012.

## Handling
Umi Matsuzaki er en seksten år gammel student på videregående skole, og bor i Coquelicot Manor (norsk omtrentlig oversettelse: «Herskapshuset Valmuene»; *coquelicot* er fransk for valmue), som er et pensjonat med utsikt over en havn i Yokohama i Japan. Moren hennes Ryoko, som er professor i medisin, studerer for tiden i USA. Umi driver pensjonatet og passer på sine yngre søsken, Sora og Riku, samt bestemoren deres, Hana, som eier pensjonatet. Blant gjestene på pensjonatet er kunstskolestudenten Sachiko Hirokouji og turnuslegen Miki Hokuto.

En dag oppdager de at området de bor i skal rives i forkant av Sommer-OL 1964, som skal avholdes i Tokyo. Umi og vennene hennes forsøker deretter å hindre at området de kommer fra skal ødelegges.

## Skuespillere
* Masami Nagasawa som Umi Matsuzaki. Den eldste datteren i familien.
* Junichi Okada som Shun Kazama. Student ved skolen.
* Keiko Takeshita som Hana Matsuzaki. Umi's bestemor.
* Jun Fubuki som Ryoko Matsuzaki. Moren til Umi
* Yuriko Ishida som Miki Hokuto.
* Nao Ōmori som Akio Kazama. Shun's adoptiv-far
* Takashi Naito som Yoshio Onodera. En gammel venn av foreldrene til Umi og Shun
* Shunsuke Kazama som Shirō Mizunuma. En av Shun's venner.
* Teruyuki Kagawa som Tokumaru. Forretningsmann som bor i Tokyo.
* Haruka Shiraishi som Sora Matsuzaki
* Rumi Hiiragi som Sachiko Hirokoji

Den norske oversettelsen er av Magne Tørring.

## Referanser

	
## Eksterne lenker
* 
* 
* filmweb om ''Møte på Valmueåsen''
Erick Rowsell

**Erick Rowsell** (født 29. juli 1990 i Sutton) er en britisk profesjonell syklist. Han sykler for det britiske laget Madison Genesis.

## Meritter

;2007
: Nasjonal junior-mester landevei
;2008
: Nasjonal junior-mester landevei
:Sammenlagt, Junior Tour of Wales
:2.-plass sammenlagt, Driedaagse van Axel
;2012
:5. etappe, Normandie rundt
:1. etappe, Tour Doon Hame

## Referanser


## Eksterne lenker
*
Majorstuen holdeplass

**Majorstuen holdeplass** er en trikkeholdeplass i Oslo. Den ligger i Majorstukrysset på Majorstuen, like ved T-banestasjonen med samme navn.

Majorstuen er endestasjon for Briskebylinjen og Frognerlinjen. Det ble i 2010 målt at trikken på Majorstuen hadde 9.596 reisende pr døgn.

## Eksterne lenker

* Linjekart for trikken i Oslo
* Ruters Nettsted
Steinar Tronhus

**Steinar Tronhus** (født 1956) er en tidligere lokalpolitiker. Han var ordfører for Arbeiderpartiet i Lesja kommune fra kommunevalget 2011 til kommunevalget 2015. Før det satt han i kommunestyret i fem perioder. 

Tronhus var den første Lesja-ordføreren fra Arbeiderpartiet. Han ble valgt med støtte fra Høyre, som fikk varaordføreren. Samarbeidet brøt imidlertid sammen etter ett år.

I desember 2013 meldte Tronhus seg, i likhet med de øvrige arbeiderpartimedlemmene i Lesja kommunestyre, ut av partiet. To måneder senere meldte han seg imidlertid inn igjen.Han stilte ikke til valg til kommunestyret i 2015.

Han arbeidet som bussjåfør fram til han pensjonerte seg i 2018.

## Referanser
Jan Bárta

**Jan Bárta** (født 1984) er en tsjekkisk profesjonell landeveissyklist. Han er best som klatrer og temporytter. Han syklet åtte sesonger for det tyske laget Team NetApp/Bora-Argon 18.

## Meritter

;2003
: Tsjekkisk U23-mester på landevei
;2009
:4. etappe, Østerrike rundt
:3.-plass sammenlag, Rás Tailteann
;2011
:3.-plass sammenlagt, Tour of Britain
;2012
: Tsjekkisk mester på tempo
:Sammenlagt, Settimana Internazionale di Coppi e Bartali
::4. etappe (ITT)
:Rund um Köln
:7.-plass, Tempo, Verdensmesterskap
;2013
:2.-plass sammenlagt, Circuit de la Sarthe
:Etappeseier og sammenlagt, Szlakiem Grodów Piastowskich
: Tsjekkisk mester på tempo
: Tsjekkisk mester på landevei
;2014
: Tsjekkisk mester på tempo
;2015
: Tsjekkisk mester på tempo
;2017
: Tsjekkisk mester på tempo
;2019
:Sammenlagt, Tour du Loir-et-Cher
:Prologen, Tour de Hongrie
: Tsjekkisk mester på tempo

## Referanser


## Eksterne lenker
* 
*
Blåfjellet (Grane)

**Blåfjellet** er et fjell på vestsiden av Svenningdalen i Grane kommune, Nordland. Toppen kalles også **Storklumpen**, og er det høyeste punktet i Lomsdal-Visten nasjonalpark. Primærfaktoren på 981 meter er blant de 100 høyeste i Norge.
__NOTOC__
## Se også
* Liste over fjell i Skandinavia

## Fotnoter



## Referanser




## Eksterne lenker
* Turbeskrivelse med bilder.
Erling Neby

**Erling Neby** (født 8. mars 1950 i Trysil) er en norsk forretningsmann og kunstsamler. Neby har agenturet på import av Tivoli-radioen.

Erling Neby er onkel til NRK P3-radioverten Markus Neby.

## Kunstsamler
Neby har en av Norges største private kunstsamlinger, hovedsakelig fokusert på konkret kunst som kjennetegnes av enkle, abstrakte, visuelle former. Samlingen er bygget opp gjennom førti år, og inneholder blant annet verk av Jean Dewasne, Bjørn Ransve, Victor Vasarely og Olle Bærtling og yngre nordiske kunstnere. Erling Neby fikk sin samling utstilt hos Henie Onstad Kunstsenter 19. mai til 11. september 2011. Erling Nebys samling ble også presentert i en omfattende publikasjon utgitt av Henie Onstad Kunstsenter.

## Referanser
Meyer Guggenheim

**Meyer Guggenheim** (1828–1905) var patriarken til det som er kjent som Guggenheim-familien. 

Han ble født i Lengnau i Sveits av en askenasisk jødisk familie. I 1847 utvandret han til Amerikas forente stater. 

Guggenheim startet sitt arbeid i en importforretning, men skapte sin og familiens rikdom (som var en av de største formuene i det 19. århundre) innen gruvedrift og smelteverksdrift. 

Han og konen Barbara hadde ti barn som vokste opp. Fem av hans syv sønner var aktive i familiebedriften:

* Isaac (1854–1922), 
* Daniel (1856–1930), familieoverhode etter farens død, var den mest aktive av sønnene med å utvikle og anskaffe mineralrettigheter på verdensbasis,
* Murry (1858–1939), hadde opprinnelig en importforretning innen kniplinger og broderier, men innen 1881 var han også involvert i gruvedrift og  smelteverksdrift,
* Solomon Robert (1861–1949), tilhenger av moderne kunst gjennom sin stiftelse og donasjoner til Museum of Modern Art,
* (John) Simon (1867–1941), satt som senator i en periode for Colorado

To andre sønner var Benjamin (1865–1912), som døde under «Titanic»-forliset, samt William.

## Se også
* Peggy Guggenheim, datter av Benjamin Guggenheim og kunstsamler (Peggy Guggenheim Collection i Venezia)

## Referanser




## Eksterne lenker
* 
* National Mining Hall of Fame: ''Meyer Guggenheim''
Wales Office

**Wales Office** (engelsk) eller **Swyddfa Cymru** (walisisk) er et departement i den britiske regjeringen med ansvar for gjennomføring av selvstyre (*[[devolusjon]]*) i Wales og «reserverte» (ikke-delegerte) saker som angår Wales.

Departementet ble opprettet i 1999 og har kontorer i London og Cardiff.

## Referanser


## Eksterne lenker
*
Hansson

**Hansson** er et patronymnavn og annen skrivemåte (brukt på eldre norsk, nynorsk og svensk) for samme navn som Hansen, og betyr «sønn av Hans». Det kan bl.a. være navnet på
*Hansson (slekt fra Trondheim), en norsk slekt, med bl.a.
**Olaf Mørch Hansson
**Rasmus Hansson
*Martin Hansson
*Halvor Hansson
*Ola Hansson
*Pär Hansson
*Per Albin Hansson
*Petter Hansson
Jeux d’eau (Ravel)

***Jeux d’eau*** er et solopianostykke av Maurice Ravel. Tittel kan oversettes med “Fontener”, “Vannleker”, eller “Lekende vann”. Da han skrev *Jeux d'eau* var Ravel student hos Gabriel Fauré, som stykket er dedisert til. Pianisten Ricardo Viñes var den første som offentlig spilte verket i 1902, selv om det hadde blitt spilt privat for Les Apaches tidligere.

Stykket var inspirert av Franz Liszt sitt stykke *[[Années de pèlerinage#Troisième année|Les jeux d'eau à la Villa d'Este]]* (fra *3ème année* of his *Années de pèlerinage*), og Ravel forklarer dets opprinnelse på denne måten:

Skrevet på manuskriptet av Ravel, og ofte med i de utgitte utgavene, er teksten «Dieu fluvial riant de l'eau qui le chatouille...» et sitat fra Henri de Régniers *Cité des eaux*, som kan oversettes med "Elven ler godt når vann kiler ham...".

## Referanser


## Eksterne lenker
*
Anders Gjermshus

**Anders Gjermshus** (født 23. september 1985) er en norsk tidligere fotballdommer og investeringsrådgiver. Han er medlem av Hamar Idrettslag i Indre Østland Fotballkrets og var aktiv i Adeccoligaen frem til 2017. Etter degradering til PostNord-ligaen avsluttet han sin dommerkarriere i 2018. Han fikk sin debut i Adeccoligaen 2011, hvor han ble tildelt tre kamper. Hans første kamp var  mot  (0–2) den 4. september 2011. 

I 2012-sesongen fikk han sitt definitive gjennombrudd som fotballdommer da han ble tildelt 16 kamper i Adeccoligaen 2012, samtidig som han også ble tildelt to kamper i NM i fotball for menn (1. og 2. runde). Han fungerte også som fjerdedommer i enkelte kamper i Tippeligaen 2012.

## Referanser


## Eksterne lenker
* Profil hos Norsk Fotballdommerforening
Ich habe genug, BWV 82

***Ich habe genug*** (norsk: «jeg har nok» eller «jeg er tilfreds»), BWV 82, er en kirkelig kantate komponert av Johann Sebastian Bach.

Den ble komponert i Leipzig i 1727 for kyndelsmesse, datoen var 2. februar. Den ble på ny fremført den 2. februar 1731 i Leipzig, men da med sopranstemme som solist, istedenfor basstemme. Verket var igjen framført i 1735 (sopransolist) og i 1746–1747, begge i Leipzig. 

Teksten er av ukjent opphav.

## Instrumentering og struktur
Stykket (bassutgaven) er instrumentert for obo, to fioliner, bratsj, orgel og basso continuo, samt sangsolist (bass) og firedelt kor.

Det består av fem satser:
# «Ich habe genug, ich habe den Heiland», Arie for bass
# «Ich habe genug! Mein Trost ist nur allein», Resitativ for bass
# «Schlummert ein, ihr matten Augen», Arie for bass
# «Mein Gott! wenn kommt das schone: Nun!», Resitativ for bass
# «Ich freue mich auf meinen Tod», Arie for bass

## Eksterne lenker
* 
* Piano- og songpartitur for BWV 82 på bach-cantatas.
Eiderstedt

**Eiderstedt** (dansk: *Ejdersted*, nordfrisisk: *Ääderstää*) er en halvøy i landkretsen Nordfriesland i den tyske delstaten Schleswig-Holstein. Halvøya er ca. 30 kilometer lang og 15 kilometer bred og avgrenses i sør av elven Eider. Kystlinjen i vest og nord ligger til Vadehavet.

Eiderstedt er oppstått gjennom landvinning og  som følge av denne en sammenvokster av de tre tidligere øyene Utholm (omkring landsbyen Tating), Eiderstedt (omkring byen Tönning) og Everschop (ved byen Garding). Landvinningen begynte på 1000-tallet, men springflo og oversvømmelser de første hundreårene førte til store skader på dikene. Forbedrete byggeteknikker fra og med 1500-tallet gjorde at dikene ble sikrere og landområdene var dermed varig innvunnet.

## Bildegalleri

Westerheversand Lighthouse Winter.jpg|Westerheversand fyr er et vartegn for Eiderstedthalvøya.
Rothaubarg2.jpg|Den pyramideformete haubargen er en karakteristisk byggestil i Eiderstedt, her representert ved museumsbygningen  *Roter Haubarger*.
Eidersedt DAdD 042.JPG|Kartblad fra 1648
Brücke in St. Peter-Ording.jpg|Bro i Sankt Peter-Ording


## Referanser


## Eksterne lenker
*
Peter Christensen

**Peter Christensen**  (født 21. juni 1893 i Starup i Danmark, død 6. september 1944 på Trandumskogen) var en dansk blikkenslager og tøffelprodusent, bosatt i Norge. Under krigen var han aktiv i den norske motstandsbevegelsen, og sentral i arbeidet med den illegale pressen.

Christensen holdt til på Høybråten i Oslo, der han drev tøffelproduksjon i underetasjen i villaen sin. Ved siden av tøffelfabrikken hadde Norges Kommunistiske Parti etablert et hemmelig trykkeri. Blant de illegale trykksakene som ble produsert der var NKPs aviser *[[Norsk Ungdom (illegal avis)|Norsk Ungdom]]* og *[[Den norske kvinne]]*.

10. juni 1943 klarte Gestapo å spore opp trykkeriet. Christensen ble arrestert og året etter skutt på Trandum. Også hans kone Marthe og datter Erna ble arrestert. De satt på Bredtvedt og Grini til de ble satt fri før krigens slutt.

## Referanser
Leif Waarum

**Leif Waarum** (født 22. september 1956) er en norsk lokalpolitiker for Arbeiderpartiet. 

Etter kommunevalget 2011 ble han valgt til ordfører i Vestre Toten kommune. Han hadde før det sittet i kommunestyret det meste av foregående fireårsperiode, først som møtende vara, så som fast representant. Han var ordfører til 2019, da han ble etterfulgt av Stian Olafsen. 

Waarum er utdannet innen økonomi og ledelse, og han har arbeidet som daglig leder av arbeidstreningsbedriften ATS Gjøvik/Toten.

## Referanser
Rodgers og Hammerstein

**Rodgers og Hammerstein** er fellesnavnet som brukes om musikerpartnere Richard Rodgers (1902–1979) og Oscar Hammerstein II (1895–1960)  (på engelsk **Rodgers and Hammerstein**). 

De laget en lang rekke med populære oppsetninger av Broadway-musikaler på 1940- og 1950-tallet, som startet det som er sett på som musikalens «gyldende tid». 
Rodgers var komponisten av musikken, Hammerstein skrev tekstene og dette samarbeidet resulterte i at fem av deres oppsetninger ble store suksesser; *[[Oklahoma!]]*, *[[Carousel (musikal)|Carousel]]*, *[[South Pacific (musikal)|South Pacific]]*, *[[The King and I]]* og *[[The Sound of Music]]*. Blant de mange utmerkelser som deres oppsetninger (og filmversjoner) høstet var det 34 Tony Awarder, 15 Oscarer, Pulitzerprisen og to Grammy Awarder.

## Referanser


## Eksterne lenker
* 
* 
*
Luiz Gustavo

**Luiz Gustavo Dias** (født 23. juli 1987) er en brasiliansk fotballspiller som spiller for den saudiarabiske klubben Al-Nassr FC. 

Gustavo har tidligere spilt for , Corinthians Alagoana, Clube de Reagatas Brasil, ,  og . 

Han har 41 landskamper for Brasil og var med i troppen til VM i fotball 2014 på hjemmebane.

## Referanser


## Eksterne lenker
* 
* 
* 
*
Anna Tronds

**Anna Tronds** også kalt **Skottefruen** og i senere tid **Anne Rustung** (– død etter 1607) var en dansk-norsk adelsdame, som i en periode i siste halvdel av 1500-tallet, hadde en affære med James Hepburn, 4. jarl av Bothwell.

Anna var eldste datter av admiral og lensherre Christoffer Trondsen og hustru Karen Skankes syv døtre. Hun vokste opp i Danmark, hvor faren var blitt utnevnt til admiral under kong Christian III. Omkring 1560 ble hun her kjent med jarlen av Bothwell som var kommet som gesandt til Danmark. Han tok henne med seg til Nederlandene – etter hennes eget sigende, mot ekteskapsløfte, men han forlot henne snart igjen. Hun reiste til Skottland for senest i 1565 å vende hjem til familien som etter farens død var flyttet tilbake til Norge.

I 1567 gjenså hun i Bergen den troløse jarl, som i mellomtiden hadde vært gift med Maria Stuart, og som hadde flyktet til Norge etter den skotske dronnings abdikasjon. Anna stevnet jarlen for retten, og mottok som kompensasjon et lite skip som tilhørte jarlen, samt lovnad på en årlig pengesum – som hun aldri mottok. Bothwell ble sendt til Danmark, og endte sine dager som statsfange på Dragsholm slott på Sjælland.

I 1594 oppholdt Anna seg i Smaalenene (daværende navn på Østfold) i det sydøstlige Norge, og i 1607 overdro hun ved et makeskifte på Arreskov, slektsgården Sem i Kvinnherad til søsteren Else, gift med Anders Mowat.

## Referanser
Hans Oddvar Høistad

**Hans Oddvar Høistad** (født 10. januar 1965) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Gausdal kommune, og han var ordfører i to perioder, til 2019.  Han hadde før det sittet i kommunestyret i to perioder. Høistad er utdanna tømrer og takstmann.

## Referanser
Se-Bladene

**Se-Bladene** var et tegneserieforlag som gav ut forskjellige tegneserier i Norge på 1960-tallet, muligens fra 1950-tallet til ut på 1970-tallet. De hadde kontor i Tanke Svilands gate i Stavanger. De gav blant annet ut tegneseriebladene Vill Vest (Kaptein Miki) og Præriebladet (Davy Crockett), og muligens andre tegneserier med handling fra det ville vesten eller 2. verdenskrig. Noen tegneserieblad med handling fra 2. verdenskrig var "På vingene" og "Spion 13". Et tegneserieblad med handling fra det ville vesten inneholdt historier med forskjellige hovedpersoner, f.eks. sheriff Buck Jones eller Dick Djerv som var sersjant i Canadas ridende politi. Navnet på bladet var "Texas".
Fakkelprisen

**Fakkelprisen** er en pris opprettet av Lillehammer Entusiaster   

Fakkelprisen deles ut til personer, bedrifter og/eller organisasjoner som har utmerket seg spesielt. Og som har gjennom sitt virke forsterket Lillehammerregionens omdømme.
Den har som mål til å inspirere til vekst og utvikling gjennom entusiasme og stolthet for regioenen. Det er opprettet flere juryer for å tildele de forskjellige prisene. Fakkelprisen ble første gang arrangert 18. februar 2012 i Håkonshall på Lillehammer. Utdelingen av prisene foregår under arrangement i Håkons Hall. Den finansieres gjennom bidrag fra det offentlige og private bedrifter. 

## Priser
Det deles ut priser i disse kategoriene:

* Folkets Ildsjelpris *Avstemningen foregår gjennom lokalavisa [[GD]]*
* Årets Vertskap - Serviceprisen
* Gründerprisen
* Arrangementsprisen
* Idrettsprisen
* Kulturprisen 
* Fakkelprisen

## Referanser


## Eksterne lenker
*fakkelprisen.no
Miodrag Lekić

**Miodrag Lekić** (født 21. november 1947 i Bar) er en montenegrinsk diplomat, professor og politiker.

Lekić er utdannet statsviter fra Universitetet i Beograd og har studert ved Sorbonne i Paris.

I 1986 ble han medlem av regjeringen i Montenegro, som da fortsatt var en del av Den sosialistiske føderale republikken Jugoslavia. Han var fra 1990 til 1992 Jugoslavias ambassadør i Mosambik, Lesotho og Swaziland. Deretter var han Montenegros utenriksminister fra 1992 til 1995. Etter dette var Lekić til 2003 ambassadør for Den føderale republikken Jugoslavia og statsforbundet Serbia og Montenegro i Italia og Malta.

Etter sin diplomatiske karriere arbeidet Lekić ved universiteter i Italia. Han er tilknyttet universitetet LUISS Guido Carli i Roma og i årene 2005 til 2007 var han ved Sapienza-universitetet. 

I 2012 gikk Lekić inn i politikken og ble partileder i opposisjonspartiet Demokratisk front. I presidentvalget 7. april 2013 stilte han mot sittende president Filip Vujanović. Lekić konsentrerte valgkampen om kamp mot korrupsjon og annen kriminalitet. Vujanović vant valget, til protester fra opposisjonen.

## Referanser


## Eksterne lenker
* «Biography», Miodrag Lekić' nettsted
Magnus Devold

**Magnus Trygve Olsen Devold** (født 1986) er en norsk komiker, programleder og skuespiller.

## Virke
Devold har vært programleder og deltager i en rekke programmer på TVNorge. Han har laget flere reiseprogrammer der han reiser lange strekninger med bil uten å ha førerkort, som *[[Kjør meg til OL]]*, der han ble kjørt fra Norge til OL i hhv. Pyeongchang 2018 og Tokyo 2020, og *[[Slep meg på ferie]]*, der han reiste Norge på langs med campingvogn. I 2022 vant *Kjør meg til OL* Humorprisen for beste underholdningsprogram og ble nominert til tre priser under Gullruten. 

I tillegg har han medvirket i programmer som *[[I kveld med YLVIS|I kveld med Ylvis]], [[Kongen befaler (TV-program)|Kongen Befaler]],* *På Holmen med Ylvis, Calle og Magnus, [[Praktisk info med Jon Almaas]]* og *Kjendiskveld med Magnus Devold.*  

Han har også han laget flere kortformatserier for nett-tv, som *Svensker er mennesker* for NRK og *Norges beste fest*, *Verdens beste ferie* og *TV-Ekstra* for VGTV. Han var reporter i TVNorges sendinger fra Vinter-OL 2018. 

Devold var med i podkasten *Dustene* (2015–2020) sammen med Fanny Vaager og Hasse Hope, og laget i 2024 podcasten *Fotballquizmesterskapet*. 

### Utdanning
Han er utdannet ved teaterlinjen på Romerike Folkehøgskole og tekstforfatterlinjen ved høyskolen Westerdals School of Communication. Som ung deltok han i flere skolerevyer i Oslo, som skuespiller i Grefsenrevyen, og som instruktør, og vant Revyprisen i 2010 som instruktør for Lambertseterrevyen sammen med Hasse Hope og Christian Valeur.

## Privatliv
Magnus Devold er oppvokst på Tåsen i Oslo. Han er barnebarn av journalist, forfatter og musiker Simon Flem Devold.

I november 2025 måtte Devold «avlyse noen uker med show, podkaster, stand up,» i tillegg til private arrangementer grunnet en blodpropp i hjernen.

## Filmografi

## Referanser


## Eksterne lenker
*
Folkets Røst (illegal avis)

***Folkets Røst*** var en av de illegale avisene som ble utgitt under den tyske okkupasjonen av Norge i andre verdenskrig.

Beslutningen om å utgi avisen ble tatt på et møte i Oslo i september 1941, og første nummer forelå i oktober. Bak avisen sto sentrale folk i Norges Kommunistiske parti, - Christian Hilt, Erling Heiestad, Lars Nordbø og Adelstein Haugen. Hilt var avisens redaktør.

*Folkets Røst* var en enkel, stensilert trykksak. Et av numrene som er bevart er på seks sider. Den kom kun kort tid, fram til NKP begynte å utgi *[[Friheten]]*. Enkelte oppfatter *Friheten* som en ren fortsettelse av *Folkets Røst*.

## Referanser


## Eksterne lenker
* Om ''Folkets Røst'' på Digitalt, Universitetsbiblioteket i Bergen
Oddatjørndammen

**Oddatjørndammen** er en steinfyllingsdemning med tetningskjerne av morenemasse som (sammen med 13 andre dammer) demmer opp den kunstige innsjøen Blåsjø. Den er konstruert som en konvensjonell steinfyllingsdam, med grovere materiale jo lenger ut fra kjernen man kommer. Utfor den tettpakkede morenekjernen er det gruslag i ulike grovheter, og så stein. Ytterst er den plastret med store steiner som er lagt på stein for stein. Dammen ble bygd som en del av Ulla-Førre-utbyggingen for å demme opp Ulladalsåna, og er med sine 142 meter den høyeste fyllingsdammen i Norge. Damkronen er 446 meter lang, største tverrsnitt i bunn er ca 400 meter, og fyllingsvolumet er på 5,75 millioner m³.

Nedenfor dammen lå brakkeleiren Øvre Moen, som huset opp mot 400 arbeidere. Vanntunnelen til Saurdal kraftverk går fra Blåsjø ved Oddatjørndammen.

## Referanser
Erling Heiestad

**Erling Heiestad**  (1905–1960) var en norsk journalist, motstandsmann og politiker (NKP).

Heiestad ble tidlig engasjert i Norges Kommunistiske Ungdomsforbund, og var på slutten av 1920-tallet NKU-leder. 

Han begynte som journalist i *[[Ny Tid (1899–1947)|Ny Tid]]* i Trondheim, og jobbet senere i *[[Arbeidet]]* i Bergen og *[[Arbeideren]]* i Oslo.

I årene 1931–1933 studerte han ved den såkalte Lenin-skolen i Moskva. På NKPs landsmøte i 1936 Ble Heiestad valgt inn i ledelsen, slik at han satt i partiets sentralkomite da krigen kom til Norge. Han var også sentral da NKP startet sine første illegale aviser, som *[[Kjennsgjerninger]]*, *[[Folkets Røst (illegal avis)|Folkets Røst]]* og *[[Friheten]]*. 

I 1941 besøkte han Trondheim for å orientere om forholdene i Oslo og opprette kontakter for avisdistribusjon. Henry Rinnan klarte imidlertid å infiltrere motstandsbevegelsen i byen, og rullet opp en stor del av NKPs organisasjon. Heiestad var blant dem som ble arrestert, brakt til Grini og sendt til Tyskland, men overlevde oppholdet i Sachsenhausen.

Rett etter krigen begynte han som journalist i *Friheten*, som i 1945 ble lansert som dagsavis. Fra 1954 var han nyhetsredaktør i avisen.
 
## Referanser
Harald Tyrdal (1972)

**Harald Tyrdal** (født 1972) er en norsk lokalpolitiker for Arbeiderpartiet. Etter kommunestyrevalget 2011 blei han valgt til ordfører i Lunner kommune. Han blei gjenvalgt i 2015, 2019 og 2023. Tyrdal er utdanna som lærer og har arbeidd som undervisningsinspektør på Slattum skole i Nittedal.

Ved valget i 2007 stod Tyrdal på førsteplass på SVs liste i Lunner, og han kom da inn i kommunestyret for dette partiet. Han tok overgang til Arbeiderpartiet i 2009. 

Harald Tyrdal er oppvokst i Stavern og er tidligere spiller på herrelaget for fotballaget Fram Larvik (1998–1999).

## Referanser


## Kilder

* Biografiske opplysninger hos Kommunal Rapport; besøkt 7. april 2013.
Gustav Bye

**Gustav Adolf Bye** (1869&ndash;1953) var en norsk skiløper og friidrettsutøver fra Trondheim.

I 1892 hoppet han 30 meter i Blyberget i Trondheim, et hopp som av flere kalles verdensrekord. Men Torjus Hemmestveit hadde da allerede hoppet 31 meter i USA året før. Bye ble tildelt kongepokalen for seieren i Blyberget. Etter Byes lange hopp i Trondheim stilte en anonym leserbrevskriver i Aftenposten spørsmål ved om lengden kunne stemme, og antydet at det ble jukset med lengdemålingen. Den anonyme «F2» var med stor sannsynlighet sekretæren i Skiforeningen i Oslo, Fritz Huitfeldt, som hadde skrevet innlegg under det pseudonymet tidligere. Huitfeldt fikk raskt svar fra arrangørene i Trondheim på beskyldningene han hadde kommet med.

21. eller 22. mars året før skal han ha hoppet 33 meter i Levanger, og det hoppet *kan* ha vært det lengste i verden til da. Det er imidlertid usikkert om lengden stemmer, eller om hoppet virkelig ble målt i meter. Hvis det ble målt i alen, var lengden bare litt over 20 meter.

Bye og Ole Trana fra Inderøy var i 1893 de to første trønderne som hoppet i Holmenkollbakken i Oslo. Bye var også en dyktig langrennsløper, og ble i 1900 nummer 2 på 30 km under Holmenkollrennene.

Gustav Bye var initiativtaker til Trondhjems Idrætsforening, og representerte klubben da han 23. september 1900 tangerte norgesrekorden på 100 meter, med tida 11,2.

Bye var av yrke bankbud. Han var aktiv som skiløper helt til han var i midten av 60-årene. Han ga premiesamlingen sin til Trondhjems Skiklub, som oppbevarte den på Skistua i Bymarka, men premiene ble ødelagt da Skistua brant ned natt til 1. januar 1947. Gustav Byes vei på Byåsen i Trondheim er siden 1955 oppkalt etter ham. Trondhjem Rotary Klub satte i 2003 opp en minneplate utenfor inngangen til Trøndelag Folkemuseum på Sverresborg i Trondheim, til minne om Gustav Bye og hans «verdensrekord»-hopp i 1892.

## Referanser


## Kilder
* Adresseavisen: Trondhjems skikonge  (21. august 2007, oppdatert 17. april 2012, besøkt 7. april 2013)
Knut Magnar Lehre

**Knut Magnar Lehre** (født 1953) er en norsk lokalpolitiker (Ap) som var ordfører i Gran kommune fra 2011 til 2015. Han hadde før det sittet i kommunestyret i tolv år. Det meste av denne tida hadde han representert Kristelig Folkeparti, som han meldte seg ut av høsten 2009. Kort tid etter meldte han seg inn i Arbeiderpartiet. 

Lehre er utdanna som ingeniør. Han har arbeidd 26 år i Televerket/Telenor. De siste ti åra før han blei ordfører, var han sjølstendig næringsdrivende. Lehre vokste opp på Moen i Gran. Han bodde tjue år i Arendal, før han flytta tilbake til Jaren.

## Referanser


## Kilder
* Biografiske opplysninger hos *Kommunal Rapport*; besøkt 7. april 2013.
* Om ordføreren på kommunens nettsted; besøkt 7. april 2013.